Møllergata skole

Møllergata skole er en barneskole i Bydel St. Hanshaugen i Oslo. Skolen ble etablert som Nordre skole i 1861 og er med det Norges eldste byfolkeskole. Skolen er tegnet av Jacob Wilhelm Nordan og var blant landets største på begynnelsen av 1900-tallet, toppunktet i 1906 med 2 345 elever som måtte gå på skole på to skift.

Skolen tok over elevene fra blant annet Hammersborg skole, som ble nedlagt sammen med opprettelsen av Nordre skole i 1861. Kvinnesakskvinnen Dorothea Margrethe Schjoldager var lærer ved Møllergata i nær 50 år, fra 1876. Norsk og kristendom var hennes viktigste undervisningsfag.

Møllergata skoles musikkorps er Norges første og eldste skolemusikkorps, startet av William Farre i 1901.

I skolegården er Oslo Skolemuseum lokalisert. Beliggenhetsmessig og arkitektonisk framstår det som en del av skolens bygningsmasse, men museet ligger i et separat bygg.

Noen kjente elever 
 Elsa Lystad
 Arve Opsahl

Rektorer
 2012–: Alf Thomas Ringdal
 2008–2012: Eva Kjøge (fra Tåsen skole, til Ammerud skole)
 1991-2008: Pål Syrrist

Referanser

Eksterne lenker
  Data og statistikk - MinOsloskole, Oslo kommune. Besøkt 7. februar 2018.
  Møllergata skoles hjemmesider
  Møllergata skoles musikkorps' hjemmeside
 

Barneskoler i Oslo
Skoler i bydel St. Hanshaugen
Kulturminner i bydel St. Hanshaugen
Utdanningsinstitusjoner etablert i 1861
1861 i Norge
Jacob Wilhelm Nordan
Fredete byggverk i Oslo
Møllergata (Oslo)